*****

ΚΑΝΟΝΙΣΜΟΣ (ΕΟΚ) αριθ. 542/90 ΤΗΣ ΕΠΙΤΡΟΠΗΣ

της 1ης Μαρτίου 1990

για κατάταξη ορισμένων εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), όπως τροποποιήθηκε τελευταία από τον κανονισμό (ΕΟΚ) αριθ. 323/90 (2), για τη δασμολογική και στατιστική ονοματολογία και για το κοινό δασμολόγιο, και ιδίως το άρθρο 9,

Εκτιμώντας:

ότι, για να εξασφαλισθεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού·

ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας · ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων η οποία έχει συνταχθεί απο ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών ·

ότι κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς που σημειώνονται στη στήλη 2 βάσει των διατάξεων της στήλης 3·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Μαρτίου 1990.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 36 της 8. 2. 1990, σ. 7.

ΠΑΡΑΡΤΗΜΑ

1.2.3 // // // // Περιγραφή προϊόντων

// Κατάταξη

(Κωδικός ΣΟ) // Αιτιολογία

// // // // (1)

// (2) // (3)

// // // // 1. Υδατικό αιώρημα κεριού Garnauba του τύπου που χρησιμοποιείται σαν αντικολλητική ουσία για πλαστικά φύλλα και άλλα παρόμοια προϊόντα // 3823 90 98 // Η κατάταξη προσδιορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 3823, 3823 90 και 3823 90 98. // // // Αυτό το προϊόν δεν έχει τα χαρακτηριστικά των προϊόντων των κωδικών ΣΟ 3405 και 3809. // 2. Καουτσούκ από χλωροπρένιο (χλωροβουταδιένιο) σε αρχικές μορφές που περιγράφονται στη σημείωση 3 στοιχείο β) του κεφαλαίου 40 και το οποίο περιέχει πολύ μικρές ποσότητες τάλκη. Η τάλκη προστίθεται στην επιφάνεια σαν αντικολλητική ουσία // 4002 49 00 // Η ταξινόμηση καθορίζεται από τους γενικούς κανόνες της συνδυασμένης ονοματολογίας 1 και 6 και τη σημείωση 5 στοιχείο β) σημείο 1 του κεφαλαίου 40 καθώς και από το κείμενο των κωδικών ΣΟ 4002 και 4002 49 00 // // //